Joseph Zong Huaide (Shaanxi)

Joseph Zong Huaide (kinesisk: 宗怀德, pinyin: Zōng Huáidé; født 5. mars 1920 i en landsby i Wuguanfang i Sanyuan provinsen Shaanxi i Kina, død 5. januar 2021 i Sanyuan) var katolsk biskop av bispedømmet Sanyuan i provinsen Shaanxi i Folkerepublikken Kina. Han tilbrakte 14 år i fangeleirer og ble hemmelig bispeviet i 1987. Han gikk av i 2007.


== Liv og virke ==


=== Bakgrunn ===
Zong Huaide kom fra en landsby i prefekturet Sanyuan i Shaanxi. I 1935 begynte han på forberedelsesseminaret i Tongyuanfang, og i 1948 studerte han teologi.


=== Prest ===
Han ble presteviet den 5. juni 1949 og ble sogneprest i Fuping og i Tongyuanfang, og i 1952 ble han utnevnt til administrator av Sanyuan.
Fra 1961 var han forhindret av de politiske myndigheter fra å utøve sine prestelige oppgaver, og han trakk seg da tilbake til sitt fedrene hjem og arbeidet i landbruket. Han ble arrestert i 1965, og i 1966, under Kulturrevolusjonen, ble han i en skueprosess dømt til «reform gjennom arbeid». Så fulgte mange år i tvangsarbeidsleirer i Sanyuan, Xian, Baoji og Yanan. I februar 1980 ble han løslatt, og vendte da tilbake til arbeidet som prest i Tongyuanfang.


=== Biskop ===
Den 23. oktober 1985 approberte pave Johannes Paul II ham som biskop av Sanyuan. Han ble bispeviet nesten to år etter dette, den 9. august 1987 i Tongyuan som undergrunnsbiskop. Ordinerende biskop var den stedlige biskop Lucas Li Jingfeng (李镜峰) av Fengxiang. 
I 1992 ble han godkjent av de kinesiske myndigheter som biskop i den statlig registrerte katolske kirkelige struktur. Han var blitt assistert i å ta initiativet til denne reguleringen av biskop Anthony Li Du'an av Xi'an. Biskop Zong var en av de første hemmelig ordinerte biskoper med mandat fra Pavestolen som gikk inn i den «offisielle» Kirke.
Den 23. desember 1997 reiste han til Roma, der han ble mottatt i audiens av pave Johannes Paul II. 
I 2003 ble han innvilget fratreden av Pavestolen.Den 5. januar 2021 døde biskop Zong Huaide i Sanyuan.


== To biskoper av samme navn ==
En annen samtidig kinesisk biskop het akkurat det samme, ikke bare lydlig, men også med samme skrifttegnene og samme dåpsnavnet. Den andre, biskop Joseph Zong Huaide av Jinan, døde i 1997.
De to biskopene var fjernt i slekt. Mot slutten av 1800-tallet dro grener av slekten vestover til Shaanxi, og andre dro litt kortere vestover til provinsen Shanxi. 
Jinan- og Sanyan-biskopene var av samme generasjon, slik at de begge fikk skrifttegnet «Huai» i sine navn. I Shanxi-grenen av Zong-slekten var det også en biskop, også av samme generasjon. Det var biskop Alfonso Zong Huaimu (1904–1978). Han var blitt utnevnt til biskop av Yantai, i Shandong, av pave Pius XII i 1951.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1852-1918) *1900
Kardinal Antonio Riberi (1897-1967) *1934
Biskop Anthony Zhou Weidao (Chow Wei-tao) (1905-1983) *1950
Biskop Lucas Ly Jing Feng (Li Jingfeng) (1921-2017) *1980
Biskop Joseph Zong Huaide (1920-2021) *1987


== Referanser ==